kardosdrur/scandi-wiki huggingface dataset:
Hikaru Nakamura

er en japanskfødt amerikansk skakstormester.

Han har har vundet det amerikanske skakmesterskab 5 gange, og har repræsenteret USA ved fem skak-olympiader hvor han vandt en holdguldmedalje og to holdbronzemedaljer. Han har også skrevet en bog om bullet-skak kaldet Bullet Chess: One Minute to Mate.

Hans højeste USCF-rating var 2900 i august 2015. I oktober 2015 nåede han sit højeste FIDE-rating på 2816, som da var den næsthøjeste i verden. I maj 2014 da FIDE begyndte at offentliggøre officielle hurtig- og blitz-skak-rangeringer, var Nakamura nummer et i verden på begge lister.

Ungdom 
Nakamura blev født i Hirakata, Osaka, Japan, af en amerikansk mor, Carolyn Merrow Nakamura, en klassisk uddannet musiker og tidligere skolelærer og japansk far, Shuichi Nakamura. Da han var to år, flyttede hans familie til USA. Nakamuras forældre blev skilt i 1990, da han var tre år gammel. Han begyndte at spille skak i en alder af syv år og blev trænet af sin srilankanske stedfar, FIDE Master og skakforfatter Sunil Weeramantry.

Skakvidunderbarn 
Som skakvidunderbarn blev Nakamura den yngste spiller til at opnå titlen som skakmester fra United States Chess Federation i en alder af 10 år, idet han slog rekorden, som Vinay Bhat tidligere havde sat. Nakamuras rekord bestod indtil 2008, da Nicholas Nip opnåede mestertitlen i en alder af 9 år og 11 måneder.

I 1999 vandt Nakamura Laura Aspis-prisen, der hvert år blev givet til den øverste USCF-klassificerede spiller under 13 år. I 2003, i en alder af 15 år og 79 dage, befæstede Nakamura sit omdømme som skakprotege, idet han blev den yngste amerikaner til at opnå stormestertitlen. (Nakamuras rekord blev derefter brudt af Fabiano Caruana i 2007, efterfulgt af Ray Robson i 2009 og yderligere sænket af Samuel Sevian i 2014).

Referencer

Eksterne henvisninger 
 

Skakspillere fra USA
Skakstormestre
Tunabåten

Tunabåten eller Tunabåden er en båd, som blev fundet i en bådgrav i et større gravfelt i Tuna, Badelunda socken i Västmanland, Sverige. Den blev fundet i 1950'erne i en privat villahve. Det var en af otte bådgrave i samme område, hvori der lå kvinder i dem alle. I Tunabåten lå en vkinde, som sandsynligvis har været rig, og som levede i 700-tallet. Med sig i graven havde hun fået guld og en seerstav, en halskæde med perler og arbaiske mønter, samt arm-, hals- og fingerringe. Der blev også fundet bronze, glas og spænder.

Båden var seks meter lang og konstrueret som en stammebåd med forhøjet bordgang.

Bådengraven blev udgravet af arkæologer i 1952-53 af Erik Nylén, Harald Åkerlund og Bengt Schönbäck. Fartøjet blev herefter konserveret, og den er i dag udstillet på Västmanlands läns museum. Et smykke fra graven er udstillet i Guldrummet på Historiska museet i Stockholm.

I 2000 blev der fremstillet en rekonstruktion af båden, som fik navnet Smia.

Se også 
Svenske skibsvrag

Referencer 

Litteratur
 Vrak & skeppsfynd i Sveriges inland 

Skibsvrag i Sverige
Arkæologiske fund fra Sverige
Oldsager fra skandinavisk jernalder
Falsterbobåten

Falsterbobåten eller Falsterbobåden er vraget af en båd fra middelalderen, der blev fundet på stranden syd for Falsterbo Kirke på Falsterbo-halvøen i Skåne i 1932.

Båden er 13,5 m lang, 4,5 m bred på midten og 2,7 m høj. Den blev kulstof 14-dateret til slutningen af 1100-tallet. Herefter brugte man dendrokonologi, der viste at træet var fældet omkring 1265. Der blev fundet mønter i lerlaget ved båden fra 1286 til 1316.

Båden er udstillet på Falsterbo museum. Falsterbobåten og bl.a. Foteviksskeppen fra vikingetiden har igangsat etableringen af Fotevikens Museum.

Se også 
Svenske skibsvrag

Referencer 

Litteratur
 Tillbakablickar – att rädda ett skepp, Birger Enocksson, tidskriften Marinerat 1999
 Svenska vrak södra Östersjön, Per Åkesson 1996

Skibsvrag i Sverige
Arkæologiske fund fra Sverige
Genstande fra middelalderen fra Sverige
Greyhound (sang)

"Greyhound" er en single af den svenske supergruppe Swedish House Mafia. Singlen udkom den 12. marts 2012 og er den tredje single fra albummet Until Now. Sangen blev udgivet i samarbejde med Absolut Vodka, hvor der blev promoveret for den nye drink Absolut Greyhound.

Referencer

Singler fra 2012
Swedish House Mafia
Synthesizer greatest

Synthesizer Greatest er en serie af LP-plader, kassetter og CD'er, der blev udgivet i årene 1989 til 1996 af Arcade Group i Europa.

Oprindeligt skulle de originale hits frigives, men fordi to kunstnere absolut ikke ønskede at være på et album sammen, blev det besluttet at have alle versioner spillet af Ed Starink i Star Inc. musikstudio i Huizen.

Disse samlingsalbum inkluderer hits af Vangelis, Jean-Michel Jarre, Ennio Morricone, Alan Parsons, Kraftwerk, Mike Oldfield og andre. Ed Starink har også sit eget ukendte arbejde på nogle samlinger.

Synthesizer Greatest 

 Synthesizer Greatest - 1989
 Synthesizer Greatest Volume 2 - 1989
 Synthesizer Greatest Volume 3 - 1989
 Synthesizer Greatest Volume 4 - 1990
 Synthesizer Greatest Volume 5 (The Final Episode) - 1990
 Synthesizer Greatest Volume 6 - 1991
 Synthesizer Greatest Volume 7 - 1993
 Synthesizer Greatest (Opsamlingsalbum (1t/m 7)) - 1995
 Synthesizer Greatest Volume 1 (Genudgivelse) - 2001

Kilder og henvisninger

Officielt websted

Opsamlingsalbum
Kompilationer
Kommissær Montalbano

Kommissær Montalbano (på italiensk: Il commissario Montalbano) er en italiensk tv-serie baseret på politiromaner af Andrea Camilleri. Hovedpersonen er kommissær Salvo Montalbano, og historierne udspiller sig i den imaginære by Vigata på Sicilien.

Kontekst 
Kommissær Salvo Montalbano er ansvarlig for den statlige politistation i Vigàta, en fiktiv by i den fiktive provins Montelusa,
på Sicilien (syd for Italien). Salvo har et stormfuldt og langdistanceforhold med Livia Burlando, der bor i Genoa (det nordlige Italien).

Episoder

Hovedstæder 

Serien er næsten udelukkende filmet i Ragusa Free Municipal Consortium, hvor de vigtigste steder er:
 Ragusa
 Punta Secca
 Modica
 Scicli
 Donnalucata
 Comiso
 Chiaramonte Gulfi
 Ispica
 Pozzallo
 Vittoria
 Scoglitti

Kildehenvisninger 

Miniserier
Adelgunde af Bayern

Adelgunde af Bayern (19. marts 1823 – 28. oktober 1914) var en tysk prinsesse af Bayern, der var hertuginde af Modena fra 1846 til 1859. Hun var datter af Kong Ludvig 1. af Bayern og Therese af Sachsen-Hildburghausen og blev gift med Hertug Frans 5. af Modena i 1842.

Eksterne henvisninger 

Huset Wittelsbach
Prinsesser
Hertuginder af Modena
Personer fra Würzburg
Africa Cup of Nations (kvinder)

Afrikamesterskabet i fodbold for kvinder eller African Cup of Nations er en turnering for afrikanske landshold arrangeret af Confédération Africaine de Football. Turneringen er afholdt hvert andet år siden 1998, med samme format.

 har med 11 titler vundet flest titler. De eneste to lande, udover over Nigeria som har vundet turneringen, er  og .  vandt 2008 og 2012, hvor de begge gange også var vært med turneringen, mens  vandt for første gang i 2022.

Turneringen har fungeret som kvalifikation til VM i fodbold for kvinder, hvert år siden 1991.

Resultater

Se også 
 VM i fodbold for kvinder
 OL Fodbold for kvinder

Referencer

Eksterne henvisninger 
 CAF's hjemmeside
 Africa – Women's Championship

kvinder
Etableret i 1991
HR 6819

HR 6819 (bl.a. også kendt som HD 167128 og QV Telescopii) er et system bestående af tre himmellegemer med solmassestørrelser i stjernebilledet Kikkerten. To af legemerne er almindelige stjerner; det tredje legeme er et sort hul. HR 6819 er det eneste stjerneobjekt med et sort hul, som kan ses med det blotte øje. Af alle kendte sorte huller i 2020 er dette det nærmeste Solsystemet, med en afstand på ca. 1000 lysår.

HR 6819 er i lang tid blevet opfattet som en dobbeltstjerne. Ved at betragte systemet via MPG/ESO-2,2-m-Teleskopet med FEROS-spektrografen på La-Silla-Observatoriet, kunne det ses, at en af de to synlige stjerner kredsede om et usynligt objekt med en periodetid på 40,3 døgn. Da dette usynlige objekt har en masse på mindst 4 solmasser, kan det kun være et sort hul. Dette sorte hul er ikke aktivt. Det sorte hul har ingen synlig vekselvirkning med omgivelserne (fx lave en akkretionsskive).

Referencer

Eksterne henvisninger
 Video: European Southern Observatory (ESO): Zooming into HR 6819

Mælkevejen
Fodbold under sommer-OL 2020 (kvinder)

Kvindernes fodboldturnering under sommer-OL blev afholdt i Tokyo og seks andre byer i Japan fra den 25. juli til den 9. august. Forbundene tilknyttet FIFA blev opfordret til at sende deres kvindefodboldlandshold til den regionale kvalifikationsturnering, hvorfra elleve hold sammen med værtsnationen kvalificerede sig til OL. Der er ingen aldersbegrænsning for de deltagende spillere i turneringen. Finalen skulle oprindeligt blive spillet på Nationalstadionet i Tokyo, men blev ændret til International Stadium Yokohama.
 
De forsvarende mestre fra , kvalificerede sig ikke, efter holdet røg ud i kvartfinalen ved VM 2019 i Frankrig.

Canadas kvindefodboldlandshold, vandt for første gang nogensinde deres første OL-guldmedalje i kvindefodbold. Holdet slog , i finalen 3-2 i straffeafgørelse, efter begge hold havde spillet uafgjort 1-1.  vandt bronze, efter at have slået , med cifrene 3-2.

Medaljefordeling

Spillesteder 
Alle nedenstående spillesteder, vil blve benyttet ved turneringen:

Kvalifikation 

 Datoer og lokationer er fra slutrunderne, forskellige kvalifikationsfaser kan have kampe på disse specifikke spillesteder.
</onlyinclude>

Spillertrupper 

Kvindernes turnering international turnering uden aldersbegrænsninger. Hvert hold skal indsende et hold på maks. 18 spillere, hvoraf to skal være målvogtere. Hvert hold kan også navngive en liste over fire reserve spillere, som kan erstatte en spiller, i tilfælde af skader.

Gruppespil 
De 16 kvalificerede hold var fordelt i tre puljer med fire hold i hver. Nr. 1 og 2 i hver pulje gik videre til 1/4-finalerne. Det samme gjorde to treere.

Gruppe E

Gruppe F

Gruppe G

Rangering af bedste treer

Knockout-fase

Kvartfinaler

Semifinaler

Bronzekamp

Finalekamp

Statistikker

Målscorere

Referencer

Eksterne henvisninger 
 Kvindernes turnering ved Sommer-OL Tokyo 2020 , FIFA.com

Kvinder
Fodbold i 2020
Fodbold i 2021
Joaquín Valverde Durán

Joaquin Valverde Durán (født 27. februar 1846 i Badajoz - død 17. marts 1910 i Madrid) var en spansk komponist, fløjtenist og dirigent.

Durán studerede komposition og fløjte på Musikkonservatoriet i Madrid. Han har skrevet 2 symfonier, orkesterværker, kammermusik, operaer, vokalmusik, scenemusik etc. Durán var en habil fløjtenist, og vandt konkurrencer på instrumentet, og spillede med alle slags orkester lige fra militærorkestre til symfoniorkestre. Han var professionel teaterdirigent (1871-1889).

Udvalgte værker 

 Symfoni nr. 1 "Batylo" (1871) - for orkester
 Symfoni nr. 2 (1872) - for orkester

Eksterne henvisninger 
 om Joaquin Valverde Durán
 

Komponister fra Spanien
Fløjtenister fra Spanien
Dirigenter fra Spanien
Salvador Brotons

Salvador Brotons (født 17. juli 1959 i Barcelona, Spanien) er en spansk komponist, professor, lærer,
fløjtenist og dirigent.

Brotons studerede komposition, direktion og fløjte på Musikkonservatoriet i Barcelona (1967-1977). Var solofløjtenist i Barcelona Byorkester (1977-1985). Han tog en doktorgrad i musik på et stipendium til USA på Stats Universitetet i Florida (1985). Han var senere professor og lærer på Stats Universitetet i Portland i musikhistorie, musiklitteratur og direktion (1987-1997). Brotons har skrevet 6 symfonier, sinfonietta, orkesterværker, kammermusik, instrumentalværker, vokalmusik etc. Han var også dirigent for Portland Symfoniorkester.
Brotons har været lærer i komposition og direktion på Musikkonservatoriet i Catalonien siden (2001), og bor i dag i Barcelona.

Udvalgte værker 

 Symfoni nr. 1 "Dikotom Symfoni" (1981) - for orkester
 Symfoni nr. 2 "Pletòrica Symfoni" (1984) - for orkester
 Symfoni nr. 3 (1992) - for orkester
 Symfoni nr. 4 (20?) -for orkester
 Symfoni nr. 5 "Mundus Noster" (Verden er Vores) (2011) - for orkester
 Symfoni nr. 6 "Kortfattet" (2012) - for blæserorkester
 ''Sinfonietta da Camera (1985) - for 13 blæsere og slagtøj

Eksterne henvisninger 
 om Salvador Brotons 
 om Salvador Brotons på www.musicweb-international.com 

Komponister fra Spanien
Fløjtenister fra Spanien
Dirigenter fra Spanien
Professorer fra Spanien
Lærere
Personer fra Barcelona
Konstantin 11. Palaiologos

Konstantin XI Dragases Palaiologos, (; 9. februar 1404 – 29. maj 1453) var byzantinsk kejser fra den 6. januar 1449 – 29. maj 1453. Konstantin var et medlem af det Palaiologiske dynasti og den sidste østromerske kejser.

Han blev dræbt i kamp mod det Osmanniske Rige, ledt af Mehmed II, ved Konstantinopels fald i 1453. Konstantins død og byens erobring markerede afslutningen på det Byzantinske Rige.

Referencer 

Ortodokse monarker
Katolske monarker
Ons Heemecht

Ons Heemecht ("Vores hjem") har været Luxembourgs nationalsang siden 1993.

Teksten er af Michel Lentz (1859), melodien af Johann-Anton Zinnen (1864). Originalsproget er luxembourgsk, der stadig var en dialekt på det tidspunkt, hvor teksten blev skrevet i det 19. århundrede, men blev standardiseret og udvidet til det officielle sprog i det 20. århundrede. På tysk og fransk, selvom begge også er officielle sprog, er der kun officielle oversættelser såvel som på flere andre sprog.
Salmen blev først sunget offentligt den 5. juni 1864 ved et arrangement af General Luxembourg Music Association på Place Marie-Therèse i Ettelbréck.

Mens der ikke var noget i Luxembourg National Insignia Act af 23. juni 1972 om folkesangen, bestemte den tillægslov af 27. juli 1993, at den første og sidste strofe af Ons Heemecht (strofe 1 og 4) tjene som Luxembourgs nationalsang.

Tekst 

(1)

Hvor Alzette bevæger sig gennem engene

Gennem klipperne bryder Sauer

Vintreet blomstrer langs Mosel,

Himlen lover vin:

Der er det land, hvis ære for

Intet offer for svært for os

Hjemmet, som er en dyr vare

Rester i vores hjerter.

I sin mørke krans af skove

beskyttet af fred,

Så uden pomp og dyre glans,

Hyggelig kære griner.

Hans folk kan sige lykkeligt

Og de er ikke tomme drømme:

Hvor hyggeligt det er her

hvor godt det er derhjemme

Sang, sang, af bjerg og dal

Jorden, der bar os

Kærlighed har en loyal respons

Udført i hvert bryst.

Der er ingen vej til hjemmet

for smuk

Hvert ord der lyder fra hende

Grib sjælen 'som himmelske toner'

Og vores øjne blinker som ild.

O du derop, hans hånd

Giver folket eskorte,

Vogt Luxembourgs land

Fra et underligt åg, fra lidelse!

Vi modtog fra dig som barn

Den liberale forstand,

Frihedssolen, vores ornament,

Lad det skinne videre!

Kilder og henvisninger 

Luxembourg
Nationalsange
Torben Vind Rasmussen

Torben Vind Rasmussen (født 15. november 1965 i Ringe) er dansk skoleleder, formand for Efterskoleforeningen og bestyrelsesformand for Center for Ungdomsforskning. Har har tidligere været forstander på Ryslinge Høj- og Efterskole i perioden 2009-2019, skoleleder på Ryslinge Friskole fra 2003-2009 og før det lærer på en række efterskoler. Torben Vind Rasmussen har læst på Den Frie Lærerskole i Ollerup og har en master i ledelse af uddannelsesinstitutioner fra Copenhagen Business School.

Torben Vind Rasmussen har været medlem af Efterskoleforeningens bestyrelse siden 2014, og blev i 2018 næstformand, før Rasmussen måtte udnævnes til konstitueret formand for organisationen i 2019, da daværende formand Troels Borring blev sygemeldt. Senere samme år valgtes Torben Vind Rasmussen som formand for Efterskoleforeningen på den årlige generalforsamling.

Efter at fungere som skoleleder på Ryslinge Friskole involveredes Torben Vind Rasmussen i 2008 i genstarten af Danmarks tredjeældste højskole, Ryslinge Højskole. Denne var præget af en stor økonomisk krise, der truede hele skolens eksistens, og derfor ønskede man at etablere en efterskole under samme tag. Sammen med Asser Amdisen, som i 2009 ansættes som ny højskoleforstander, var Torben Vind Rasmussen med til at tegne den nye profil for Ryslinge Høj- og Efterskole. Efterskolens første årgang var 82 elever stor og begyndte i sommeren 2009.

Torben Vind Rasmussen har desuden været medlem af bestyrelsen for Den Frie Lærerskole i mere end 14 år, hvor han også har været formand, og så har han været en siddet i bestyrelsen for det, der i dag hedder DGI i Svendborg.

Kildehenvisninger 

Skolefolk fra Danmark
Skoleledere fra Danmark
Luis de los Cobos

Luis de los Cobos Almaraz (født 20. april 1927 i Valladolid, Spanien - død 16. november 2012 i Genéve, Schweiz) var en spansk komponist, dirigent, violinist, lærer og advokat.

Cobos studerede violin og komposition og jura privat som ung i sin hjemby, inden han studerede videre i Madrid, Paris, Wien og til sidst i Genéve, hvor han også studerede direktion hos bla Igor Markevitch, og slog sig ned og fik statsborgerskab (1952). Han har skrevet 2 symfonier, orkesterværker, kammermusik, operaer, balletmusik, koncertmusik, 6 strygerkvartetter, korværker, solostykker for mange instrumenter, elektroniskmusik, vokalmusik, A capellamusik etc.
Cobos havde en doktorgrad i Jura, som han underviste i på Universitetet i Genéve, og levede som freelance komponist ved siden af.

Udvalgte værker 

 Symfoni nr. 1 "En elevator" (1956) - for orkester
 Symfoni nr. 2 "Den mistede fyrreskov" (2012) - for orkester
 Cellokoncert nr. 1 (1958) - for cello og orkester
 Cellokoncert nr. 2 "Af opstandelsen" (1981) - for cello og orkester
 Guitarkoncert "Nerja" - for guitar og orkester
 "Requiem" (1977) - for solister, kor og orkester

Eksterne henvisninger 
 om Luis de los Cobos 

'

Komponister fra Spanien
Komponister fra Schweiz
Dirigenter
Violinister
Advokater
Lærere
Arturo Dúo Vital

Arturo Dúo Vital (født 15. maj 1901 i Castro Urdiales, Spanien, død 28. marts 1964) var en spansk komponist, professor, dirigent, pianist og lærer.

Vital studerede først komposition og klaver i Bilbao i Spanien hos forskellige lærer privat, og tog så til Paris, hvor han studerede på École Normale de Musique hos Paul Dukas. Han vendte tilbage til Spanien (1932), hvor han studerede direktion hos Enrique Fernández Arbós. Han var dirigent for flere symfoniorkestre, og underviste også som professor og lærer i harmonilærer og komposition på det Kongelige Musikkonservatorium I Madrid. Vital har skrevet en symfoni, orkesterværker, operaer, kammermusik, korværker, vokalmusik, instrumentalværker, filmmusik, zarzuelas, tv-musik, dokumentarmusik etc.

Udvalgte værker 

 Symfoni "Til et Jubilæum" (1962) - for orkester
 Montanesa Suite (1949) - for orkester
 Sonatine (1955) - for blæserkvintet
 De tolv meter (1938) - for kor

Eksterne henvisninger 

 om Arturo Dúo Vital på www.musicweb-international.com 

Komponister fra Spanien
Dirigenter fra Spanien
Professorer
Pianister fra Spanien
Lærere
Suhoor

Suhoor, Sahūr eller Sahoor er det måltid, der indtages tidligt om morgenen af muslimer inden faste, før daggry under eller uden for den islamiske måned Ramadan. Måltidet spises før fajr-bøn. Det tilsvarende måltid efter solnedgang kaldes iftar.

Kilder og henvisninger

Ramadan
Måltider
Francisco Escudero

Francisco Escudero Garcia de Goizueta (født 13. august 1912 i San Sebastian, Spanien, død 17. juni 2002) var en spansk/baskisk komponist, dirigent og lærer.

Escudero studerede komposition og harmonilærer i sin hjemby privat hos forskellige lærere. Studerede herefter Komposition i Paris hos Paul Dukas og Paul le Flem, og direktion hos Albert Wolff i München. Han har skrevet 5 symfonier, orkesterværker, kammermusik, operaer, instrumentalværker, vokalmusik etc. Escudero var dirigent for bla Guipúzcoa Kammerorkester og var professor og lærer i komposition og harmonilærer på Musikkonservatoriet i San Sebastian.

Udvalgte værker 

 Symfoni nr. 1 (1935) - for orkester
 Symfoni nr. 2 "Hellig" (1972) - for orkester
 Symfoni nr. 3 "Mytisk" (1993) - for børnekor og ni instrumenter
 Symfoni nr. 4 "Koncertante" (1994) - for orkester
 Symfoni nr. 5 "Fremad, Fremad" (1994) - for orkester
 Aranzazu (?) - (Symfonisk digtning) - for orkester

Eksterne henvisninger 

 om Francisco Escudero på www. musicweb-international.com 

Komponister fra Spanien
Dirigenter fra Spanien
Lærere
Juan José Falcón Sanabria

Juan José Falcón Sanabria (født 11. februar 1936 i Las Palmas de Gran Canaria, Spanien - død 23. juni 2015) var en spansk komponist, dirigent, professor og lærer.

Sanabria studerede komposition og direktion på det Kongelige Musikkonservatorium i Tenerife, og tog endvidere undervisning i Madrid.
Han har skrevet en symfoni, orkesterværker, operaer, balletmusik, korværker, instrumentalværker, vokalmusik etc.
Han var dirigent for Gran Canarias Filharmoniske Orkester og underviste som professor og lærer i komposition på Las Palmas Universitet i Gran Canaria.

Udvalgte værker 

 Urban Symfoni (1990) - for orkester
 Symfonisk Adagio (1995) - for orkester
 Atlantica (1991) - for orkester
 Tauriagua (1959) - ballet

Eksterne henvisninger 
 om Juan José Falcón Sanabria på www. musicweb-international.com 

Komponister fra Spanien
Dirigenter fra Spanien
Professorer
Lærere
Borg (flertydig)

Borg har flere betydninger:

 Borg – en borg er et fæstningsbygningsværk
 Borg – efternavn
 Björn Borg
 Anna Borg
 Kim Borg
 Borg (Star Trek) – fiktive individer i Star Trek, som er blevet assimileret i borg-kollektivet
 Borg (Lofoten) – udgravningsområde i Lofoten

Se også 
 Borgen - flertydig
 Borger - opkaldt efter fæstningsbygningsværket borg
 Borg Stift - stift i Den Norske Kirke
Bliksmose

Bliksmose (dansk) eller Blixmoor (tysk) er et 12 ha stor moseområde beliggende i et let kuperet landskab øst for Flensborg ved landsbyen Ves i Munkbrarup Sogn. Området består af en højmose med variationer af overgangsmose mod vest med delvis åben vandflade. Mosen, der er dannet i et dødisområde fra sidste istid, er i dag omgivet af skov til alle sider. Mosen har en stor betydning som levested for flere planter og dyre. I nordvest står dun-birke nærmest vandhullet. Der findes plantearter som tørvemos og bukkeblad. Mosens opland er på cirka 20 ha. Tæt ved Bliksmose går der et vandskel mellem Tarup Bæk i vest og Brarup Å (Ryde Bæk) i øst. Frem til 1800-tallet blev der gravet eller skrabet tørv til brændsel. Bliksmose er sammen med den omgivende Vesris Skov og Dolsvraa udpeget som habitatområde, og udgør det omtrent 29 ha store Natura 2000-område FFH-Gebiet Blixmoor. I området var eller er der flere moser som Bøllemose (på dansk også Byllemose, Büllemoos) med Hjortkule i vest, Lundsmose (Lundmoor) i nord, Svedenmose (Schweinemoor) i nordvest, Præste- el. Præstensmose i nordøst, Tornbjergmose (Tornbergmoor) og Nedermose (Neddermoor) i vest.

Navnet Bliksmose er første gang dokumenteret 1779 i betydning åbning i en skov. Mod vest ved Tved findes tilsvarende en Blikskov. Navnet er afledt af medelnedertysk og nordisk blik for noget, der blinker eller er lyst i sammenligning med omgivelserne. På dansk blev mosen også omtalt som Kongens Mose.

Noter 

Moser
Angel
Munkbrarup

de:FFH-Gebiet Blixmoor
Rodgallenematode

Rodgallenematoder er plante-parasitiske nematoder fra slægten Meloidogyne. De findes i jord i områder med varmt klima eller korte vintre. Omkring 2000 planter på verdensplan er sårbare overfor infektion med rodgallenematoder, og de forårsager omkring 5% af globalt afgrødetab. Rodgallenematoderlarver inficerer plantens rod, hvilket forårsager udviklingen af rodknudegalle, som dræner plantens fotosyntat og næring. Infektion af unge planter kan være dødelig, mens infektion af fuldt udvoksede planter typisk forårsager mindre høst.

Henvisninger 

Parasitiske rundorme
Fyrstendømmet Albanien

Fyrstendømmet Albanien var et suverænt fyrstendømme på Balkan, der eksisterede fra 1914 til 1925. Det var den første uafhængige albanske stat i moderne tid.

Fyrstendømmet Albanien blev oprettet i 1913, hvor de europæiske stormagter efter lang tids tøven og forhandling på London-konferencen (1912-13) anerkendte den albanske stat, som albanerne efter Det Osmanniske Riges nederlag i Den Første Balkankrig havde udråbt med politisk og militær støtte fra Østrig-Ungarn. I 1925 blev monarkiet afskaffet, og Republikken Albanien blev udråbt.

Fyrstendømmets hovedstad var oprindeligt byen Durrës og fra 1920 Tirana.

Se også 
Albaniens historie

Eksterne links 

Albaniens historie
Etableret i 1914
Ophørt i 1925
Albanien
Albanien
Forhenværende lande på Balkan